วิษณุ นัดถกกม.แทน อัยการศึก พฤหัสนี้
กรุงเทพฯ- 9 พ.ค.48นายวิษณุ เครืองาม รองนายกรัฐมนตรี ระบุว่า ในวันที่ 12 พ.ค.ศกนี้ จะเชิญบุคคล หน่วยงานที่เกี่ยวข้องทั้งฝ่ายความมั่นคง เจ้าหน้าที่ทหาร ตำรวจและนักวิชาการ ร่วมกันพิจารณาร่างกฎหมายฉบับปรับปรุงที่จะใช้แทนกฎอัยการศึก กฎหมายใหม่ที่จะออกไม่เกี่ยวกับกฎอัยการศึกเลย เป็นการยกร่างใหม่ กฎอัยการศึกยังอยู่เหมือนเดิมไม่ใช่ว่ายกเลิกกฎอัยการศึกทิ้ง ที่พูดว่ายกเลิกนั้นหมายถึง การประกาศใช้เท่านั้น ถ้าหากความเข้มข้นของสถานการณ์รุนแรงถึงขีดสุดในระดับสากลเราก็จะประกาศใช้กฎอัยการศึก นายวิษณุ กล่าว รองนายกรัฐมนตรีกล่าวว่า โดยหลักการแล้วคงต้องมีวิธีการออกกฎหมายกลางฉบับหนึ่งสำหรับใช้ในสถานการณ์ไม่ปกติทั้งประเทศ ซึ่งเราจะเรียกสถานการณ์ไม่ปกติว่า วิกฤตการณ์หรือสถานการณ์ฉุกเฉิน ทั้งนี้เมื่อมีกฎหมายกลางแล้วก็จะพิจารณาประกาศเป็นพื้นที่ๆ ไป โดยอาศัยมติคณะรัฐมนตรีเว้นแต่จะเกิดเหตุจำเป็นฉุกเฉินเร่งด่วน ก็อาจมีการประกาศไปก่อนได้ แต่ต้องสิ้นอายุภายในระยะเวลาอัน รวดเร็วเช่น 24 ชั่วโมง เป็นต้น รองนายกรัฐมนตรียังกล่าวต่อว่า เมื่อประกาศแล้วก็จะต้องมีดีกรีของการใช้อำนาจ ซึ่งขึ้นอยู่กับสถานการณ์ที่เกิดขึ้นมีความรุนแรงแค่ไหน แต่ทั้งนี้การใช้อำนาจจะต้องไม่ขัดกับรัฐธรรมนูญ 
กรุงเทพฯ- 9 พ.ค.48 นายวิษณุ เครืองาม รองนายกรัฐมนตรี ระบุว่า ในวันที่ 12 พ.ค.ศกนี้ จะเชิญบุคคล หน่วยงานที่เกี่ยวข้องทั้งฝ่ายความมั่นคง เจ้าหน้าที่ทหาร ตำรวจและนักวิชาการ